b'\n_START_ARTICLE_\nPartrederi\n_START_PARAGRAPH_\nPartrederi er et selskap som driver rederivirksomhet, og hvor deltakerne hefter personlig for rederiets forpliktelser._NEWLINE_Tidligere var dette en vanlig m\xc3\xa5te \xc3\xa5 finansiere en skute p\xc3\xa5. Ulike personer kj\xc3\xb8pte feks 2/12, 1/12 osv i et nybygg. Den som var hovedreder kunne kanskje kj\xc3\xb8pe 6/12. En gitt person kunne ofte eie parter i flere skuter. P\xc3\xa5 dette viset fikk man spredt risikoen, b\xc3\xa5de ved havari og d\xc3\xa5rlige tider._NEWLINE_Ofte var kapteinen hovedreder. Dette var i en tid uten telefon og telegraf. Kapteinen hadde derfor vide fullmakter til \xc3\xa5 drive handel og inng\xc3\xa5 avtaler. En del av hans l\xc3\xb8nn avhang av hvor gode frakter han fikk sluttet, s\xc3\xa5kalt kaplak.'